ফের অটো-রুটে দাদাগিরির অভিযোগ। আঙুল উঠল বিধাননগর পুরসভার মেয়র সব্যসাচী দত্তের ঘনিষ্ঠ চার নেতার দিকে। আক্রান্ত বাবলু মণ্ডল সব্যসাচী দত্তেরই প্রাক্তন ড্রাইভার। তাঁর অভিযোগ, ব্যক্তিগত কারণে সেই কাজ তিনি ছেড়ে দেওয়ার পর থেকে, নানাভাবে হেনস্থা করা হচ্ছে তাঁকে।
 ওয়েব ডেস্ক: ফের অটো-রুটে দাদাগিরির অভিযোগ। আঙুল উঠল বিধাননগর পুরসভার মেয়র সব্যসাচী দত্তের ঘনিষ্ঠ চার নেতার দিকে। আক্রান্ত বাবলু মণ্ডল সব্যসাচী দত্তেরই প্রাক্তন ড্রাইভার। তাঁর অভিযোগ, ব্যক্তিগত কারণে সেই কাজ তিনি ছেড়ে দেওয়ার পর থেকে, নানাভাবে হেনস্থা করা হচ্ছে তাঁকে।
     
মেরে ফাটিয়ে দেওয়া হয়েছে মাথা। সারা দেহে আঘাতের চিহ্ন। এই অবস্থাতেই শুক্রবার বিধাননগর পূর্ব থানায় পৌছন বাবলু মণ্ডল। দু মাস আগে পর্যন্তও, বিধাননগর পুরসভার মেয়র সব্যসাচী দত্তের গাড়ি চালাতেন বাবলু। তাঁর অভিযোগ, ড্রাইভারি ছেড়ে দেওয়ার পর থেকেই গণ্ডগোল শুরু। মেয়র ঘনিষ্ঠ তৃণমূলের ওই কয়েকজন নেতা নানাভাবে তাঁকে লাগাতার হেনস্থা করছেন। মেয়রের ড্রাইভারি ছাড়ার পরই পুরসভায় তাঁর কাজ চলে যায়। করুণাময়ী-নিউটাউন রুটে অটো চালানোও জবরদস্তি বন্ধ করিয়ে দেওয়া হয়। অটো চালানোর শর্ত হিসেবে ইউনিয়নের সেক্রেটারি তাঁর কাছে ঘুষ দাবি করেন বলে অভিযোগ। ঘুষের ৭০ হাজার টাকা না দিয়ে অটো চালাতে যাওয়ায়, দলবল সমেত হামলা করেন তৃণমূলের ওই নেতা। বিষয়টি নিয়ে অবশ্য তাঁর কিছুই জানা নেই বলে দাবি মেয়র সব্যসাচী দত্তের। তাঁর বক্তব্য, ২ মাস আগেই কাজ ছেড়ে চলে যায় বাবলু। এখন সে কী করছে, কেন করছে বা কোন কথা বলছে তা তাঁর পক্ষে জানা সম্ভব নয়। করুণাময়ী অটো রুটের ইউনিয়নের সেক্রেটারি সহ চারজনের বিরুদ্ধে থানায় লিখিত অভিযোগ দায়ের করেছেন বাবলু মণ্ডল। শুরু হয়েছে তদন্ত। (আরও পড়ুন- নরেন্দ্র মোদীকেও সমাজবাদী পার্টিকেই ভোট দিতে হবে, দাবি অখিলেশের)